b'\n_START_ARTICLE_\nGerhard Berger\n_START_SECTION_\n\xc5\xbdivljenjepis\n_START_PARAGRAPH_\nGerhard Berger je upokojeni avstrijski dirka\xc4\x8d Formule 1, ki je v karieri zamenjal veliko mo\xc5\xa1tev, ATS, Arrows, Benetton, McLaren, \xc5\xa1e najdlje 6 sezon (\xc4\x8deprav s presledkom treh let) pa je pa vozil za Ferrari. S Ferrarijem je tudi osvojil svoji najbolj\xc5\xa1i uvrstitvi kariere, dve tretji mesti v svetovnem prvenstvu Formule 1 v sezonah 1988 in 1994, ter pet od svojih desetih zmag, dve je osvojil \xc5\xa1e z Benettonom, tri pa z McLarnom, kjer je imel najte\xc5\xbejega mo\xc5\xa1tvenega kolego, Ayrtona Senno. Sicer ga je premagal na kvalifikacijah prve dirke za McLarn na Veliki nagradi ZDA 1990, kar se je Brazilcu dogajalo izredno redko, toda nato je v treh sezonah osvojil le tri zmage (Senna recimo 16 in 2 naslova), pa \xc5\xa1e eno od teh mu je Senna podaril (Velika nagrada Japonske 1991). Februarja 2006 je kupil 50 odstotni dele\xc5\xbe mo\xc5\xa1tva Scuderia Toro Rosso.'